La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 5 de juliol de 2019 que són les que els corresponen els números 403/2019 a 406/2019 i dona compte de les actuacions realitzades de conformitat amb la valoració de les admissions que s'ha dut a terme.
Es dona per llegida l'acta de la sessió del dia 5 de juliol de 2019, corresponent a la vint-i-quatrena sessió del Ple de l'any 2019.
Proposta de Dictamen a la consulta de l'Ajuntament de Palau d'Anglesola 2/2019.
El senyor Josep Mir, ponent del Dictamen a la consulta de l'Ajuntament de Palau d'Anglesola 2/2019 en resposta a la consulta de l'Alcaldessa, exposa el contingut que planteja una consulta general sobre l'accés d'electes locals a dades tributàries i sobre la publicitat de les seves retribucions.
El ponent exposa la fonamentació i les conclusions que es proposen i la senyora Elisabet Samarra, que comparteix tot el contingut de la Proposta de dictamen, formula unes esmenes concretes al text que s'introduiran pel ponent al dictamen definitiu.
Proposta de resolució d'estimació de la Reclamació 256/2019.
La senyora Elisabet Samarra Gallego, ponent de la Proposta de resolució d'estimació, interposada contra l'Ajuntament de l'Escala, en el marc de la qual es demana còpia dels contractes d'externalització de determinats serveis i de les pròrrogues, exposa els elements que fonamenten el sentit estimatori d'aquesta Proposta de resolució, atès que malgrat la manca de col·laboració de l'Ajuntament de l'Escala, no s'aprecia que puguin concórrer límits en la informació reclamada.
Proposta de resolució de finalització de la Reclamació 272/2019 per pèrdua d'objecte
El senyor Josep Mir, ponent de la Proposta de de finalització de la Reclamació 272/2019 per pèrdua d'objecte, interposada contra el Patronat Municipal de Turisme de Tarragona, en relació amb l'accés a factures de contractació d'advocats, relaciona els elements de tramitació que han acreditat que l'Ajuntament ha donat resposta a la persona reclamant i li ha confirmat la inexistència de cap contracte de serveis d'advocats, de manera que finalitza la controvèrsia plantejada i correspon resoldre l'expedient per pèrdua sobrevinguda de l'objecte de la reclamació.
Proposta de resolució de finalització de la Reclamació 277/2019 per pèrdua d'objecte.
La senyora Elisabet Samarra, ponent de la Proposta de resolució de finalització de la Reclamació 277/2019 per pèrdua d'objecte, plantejada contra l'Ajuntament de Viladecans que fa referència l'expedició d'un certificat acreditatiu del grau personal consolidat a l'Ajuntament i plantilla del Consistori, relaciona els elements de tramitació que han acreditat que l'Ajuntament ha facilitat a la persona reclamant la informació que reclamava malgrat precisar que l'emissió d'aquestes certificacions excedeix de l'àmbit de l'exercici del dret d'accés a informació pública.
En tot cas, atès que finalitza la controvèrsia plantejada, correspon resoldre l'expedient per pèrdua sobrevinguda de l'objecte de la reclamació.
Proposta de resolució de finalització de la Reclamació 308/2019 per pèrdua d'objecte.
El senyor Josep Mir, ponent de la Proposta de resolució de finalització de la Reclamació 308/2019 per pèrdua d'objecte, plantejada contra l'Ajuntament del Vendrell, en el si de la qual es reclama accés a la documentació que acrediti unes determinades reunions entre tècnics del Servei de Costes i de l'Ajuntament, relaciona els elements de tramitació que han permès acreditar que l'Ajuntament ha facilitat a la persona reclamant la informació de la que es disposa i que per tant correspon finalitzar l'expedient per pèrdua sobrevinguda del seu objecte.
Proposta de resolució d'estimació de la Reclamació 320/2019
La senyora Elisabet Samarra, ponent de la Proposta de resolució d'estimació de la Reclamació 320/2019, interposada contra l'Ajuntament de L'Hospitalet de Llobregat i relativa a l'accés a dades sobre el tipus de règim d'explotació dels serveis de les dependències municipals, edificis públics i via pública en general de cafeteria, restauració, menjador, etc., exposa els elements que fonamenten el sentit estimatori d'aquesta Proposta de resolució, atès que com que l'Ajuntament no ha emès el corresponent informe ni remès l'expedient, de la mateixa manera que no va donar resposta expressa a la sol·licitud d'accés a la informació, no es pot apreciar la concurrència ni causes d'inadmissió ni límits a l'accés a la informació i per tant correspon estimar la reclamació.
Proposta de resolució de finalització de la Reclamació 326/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 326/2019 per pèrdua d'objecte, interposada contra Ferrocarrils de la Generalitat de Catalunya, relativa a l'accés al contracte entre FGC i Baqueira Beret, SA per compensar els usuaris el trencament del telecadira d'Espot i factures i pagaments, relaciona els elements de tramitació que han acreditat que l'entitat reclamada ha facilitat a la part reclamant una relació de documents per atendre la reclamació, de manera que finalitza la controvèrsia plantejada i correspon resoldre l'expedient per pèrdua sobrevinguda del seu objecte.
Proposta de resolució d'estimació parcial de la Reclamació 346/2019
El senyor Josep Mir, ponent de la Proposta de resolució d'estimació de la Reclamació 346/2019, interposada contra el Departament de la Presidència de la Generalitat de Catalunya, en relació amb informació sobre l'adaptació per a persones amb discapacitat dels camps de treball que ofereix la Direcció General de la Joventut, exposa els elements que fonamenten el sentit parcialment estimatori d'aquesta Proposta de resolució, atès que l'Agència Catalana de la Joventut, a la qual s'ha requerit la informació per part del Departament de la Presidència, ha facilitat informació a la persona reclamant però únicament de forma parcial.
És per això que es proposa estimar parcialment el dret d'accés a la informació que manca.
Proposta de resolució de finalització de la Reclamació 349/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 345/2019 per pèrdua d'objecte, interposada contra l'Ajuntament de Benissanet, en relació amb l'accés a les al·legacions, formulades per l'Ajuntament, relatives a la concessió d'una llicència d'obres atorgada per l'Ajuntament de Riba-Roja per a la construcció d'un Centre de valorització i disposició de residus de classe II en el paratge de Les Valls, relaciona la tramitació que ha tingut lloc i precisa les particularitats d'aquest procediment respecte d'altres ja resolts per la Comissió amb el mateix objecte i interposats per la mateixa part reclamant, respecte altres ajuntaments de la zona, com són Garcia, Maials i Rasquera.
L'Ajuntament de Benissanet en aquest supòsit ha resolt expressament que considera que s'ha produït silenci positiu i correspon lliurar la informació a la part reclamant.
Proposta de resolució de finalització de la Reclamació 373/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 373/2019 per pèrdua d'objecte, interposada contra l'Ajuntament de Creixell, en relació amb informació sobre sancions mediambientals i expedients d'obres tramitats en l'Espai d'Interès Natural dels Muntanyans-El Gorg, relaciona els elements de tramitació que han acreditat que l'Administració reclamada ha resolt la seva disponibilitat facilitar a la persona reclamant la informació que reclama, de manera que finalitza la controvèrsia plantejada i correspon resoldre l'expedient per pèrdua sobrevinguda de l'objecte de la reclamació.
Proposta de resolució d'inadmissió de la Reclamació 387/2019
El senyor Josep Mir, ponent de la Proposta de resolució d'inadmissió de la Reclamació 387/2019 interposada contra l'Ajuntament de Barcelona, assenyala que correspon inadmetre aquesta reclamació i les que són objecte dels següents punts de l'ordre del dia perquè les peticions adreçades a l'Ajuntament de Barcelona per part de la persona reclamant, la mateixa en els tres expedients, les Reclamacions 387/2019, 388/2019 i 405/2019, no tenen per objecte l'accés a informació pública sinó que el nomenin representant en determinats òrgans de l'Ajuntament i que s'acordi establir una tarifa social als discapacitats per accedir al CEM Marítima i al Centre Termal Urbà.
Atès que la petició de ser nomenat representant de les persones discapacitades que no practiquen esport competitiu al Consell Municipal d'Esports, representant al Consell Assessor per a la Transparència, conèixer el parer de l'Alcaldessa al respecte i demanar que es reguli una tarifa social no són sol·licitud d'accés a informació pública, es proposa la inadmissió de les reclamacions.
Proposta de resolució d'inadmissió de la Reclamació 388/2019
Proposta de resolució d'inadmissió de la Reclamació 405/2019